Mantekas Čija

Mantekas Čija (angl. Mantak Chia, kin. 謝明德, pinyin: Xiè Míngdé, g. 1944 m. balandžio 24 d.) – Tailande gimęs kinų kilmės daoizmo mokytojas, ciguno ir daosių seksualinių praktikų meistras, daosių jogos ir Gydomojo Tao sistemos (Universal Healing Tao) kūrėjas, daugiau nei 50 knygų apie ciguną, meditacijas ir seksualines praktikas autorius ir bendraautoris. Vakarų kultūroje išgarsėjęs kaip daosių seksualinių praktikų mokytojas.
Mantekas dao (dar vadinamu „tao“) mokymu susidomėjo dar vaikystėje, vėliau studijavo kitas disciplinas, mediciną ir viską apjungė į vieningą Gydomojo Tao sistemą. Mantekas Čija yra vienintelis meistras, kurį kinų medicinos ir ciguno kongresas net du kartus (1990 m. ir 2012 m.) išrinko metų ciguno meistru. Žurnalas „Protas kūnas dvasia“ 2012 m. sureitingavo Manteką Čiją 18 vietoje tarp 100 pasaulio dvasinių lyderių.
1996 m. Taikomosios biokibernetikos ir grįžtamojo ryšio tyrimų institute buvo tiriama Mantekos Čijos smegenų veikla pasinėrus į meditaciją (vidinės šypsenos meditaciją, mikrokosminę orbitą). Meditacijų metu sustiprėjo tie Manteko Čijos smegenų pajėgumai ar elektros srovės, kurie siejasi su skaidrumu, sveikata ir koncentracija. Jie buvo daug didesni, nei visų kada nors šiame centre tirtų žmonių pajėgumai. Priešingai nei kitiems mantras kalbantiems ar dvasines giesmes giedantiems žmonėms, didžiulis Manteko Čijos smegenų pajėgumas išliko net praėjus 20 minučių po meditacijos, o gana aukštas liko dar 15 valandų.

Biografija

Mantekas gimė 1944 m. balandžio 4 d. kinų šeimoje Tailande. Šešerių metų būsimą meistrą budistų vienuoliai apmokė kaip sėdėti ir „nuraminti protą“, t. y. pirmųjų meditacijų. Dar mokydamasis pradinėje mokykloje jis mokėsi taibokso (Thai boxing). Vėliau jis pradėjo mokytis pas meistrą Lu, kuris supažindino būsimą meistrą su tai či (Thai Chi), aikido ir joga.
Po kelerių metų mokantis Honkonge Mantekas susipažino su savo pirmuoju ezoterikos ir daoizmo mokytoju, meistru Yi Eng. Taip prasidėjo Manteko Čijos daoizmo kelias. Jis išmoko, kaip cirkuliuoti energiją mūsų kūnuose mikrokosmine orbita, kaip atverti šešis specialius kanalus panaudojant penkių elementų suliejimo techniką, vidinės alchemijos techniką Kan ir Li ir kitas technikas, kurias dabar Mantekas Čija moko savo mokinius. Meistras Yi Eng išmokė ir paskatino Manteką gydyti ir mokyti kitus žmones.
Dvidešimtmetis Mantekas Čija pas meistrą Meugi Singapūre mokėsi kundalini, daosių jogos ir Budos delno technikos. Netrukus jis išmoko pašalinti energetinius blokus iš savo kūno. Leisdamas gyvybinę energiją per delnus jis pradėjo gydyti žmones. Iš daktaro Mui Yimwattana Tailande meistras Čija išmoko garsiojo organų masažo Chi Nei Tsang.
Vėliau Mantekas Čija mokėsi pas meistrą Cheng Yao-Lun, kuris supažindino jį su šaolino vidinės jėgos technikomis. Mantekas išmoko, kaip apsaugoti organus, liaukas, kaulų čiulpų kvėpavimo technikų, kaip stiprinti ir atnaujinti sausgysles. Meistro Cheng Yao-Lun sistema apjungė taiboksą su kung fu. Tuo pat metu Mantekas taip pat mokėsi pas meistą Pan Yu, kuris apjungė daosių, budistų ir dzen mokymus. Meistras Pan Yu taip pat paaiškino Mantekui apie In ir Jang balanso svarbą tarp vyro ir moters ir kaip išsiugdyti geležinį kūną.
Tam, kad geriau suvokti gydomosios energijos galią, Mantekas dvejus metus studijavo žmogaus anatomiją ir mediciną.
Apjungęs daoizmo žinias su kitomis disciplinomis, Mantekas Čija pradėjo mokyti pagal Gydomojo Tao (Universal Healing Tao) sistemą. 1979 m. emigravo į Ameriką, kur atidarė Visatos gydomojo tao centrą. Gyvendamas Amerikoje meistras Čija toliau studijavo tai či wu stiliaus sistemą kartu su Edward Yee Niujorke.
1994 m. Mantekas Čija sugrįžo į Tailandą ir įkūrė Gydomojo Tao centrą netoli didmiesčio Čiangmajaus šalies šiaurėje ir pavadino jį „dao sodu“ (Tao Garden). Čia buvo pastatyta meditacijų salė, daosių jogos salė, rytinių treniruočių paviljonas po atviru dangumi, pasodinta šimtai medžių, įrengtas viešbutis ir SPA su įvairiomis detoksikuojančiomis programomis. 2002 m. čia pradėta taikyti tamsaus kambario technika, kai žmonės savaitę ar ilgiau gyvena ir minimaliai maitinasi visiškoje tamsoje. „Tao Gardene“ reguliariai vyksta seminarai instruktoriams bei mokiniams, čia gyvena meistras Mantekas Čija.
Meistras Čija atidarė Gydomojo Tao centrų Šiaurės ir Pietų Amerikoje, Europoje, Azijoje, Afrikoje bei Australijoje , paruošė apie 6000 instruktorių ir turi kelis šimtus tūkstančių mokinių visame pasaulyje . Lietuvoje yra keturi meistro sertifikuoti intruktoriai, oficiali šalies Gydomojo Tao koordinatorė - Edita Esenku Šimkutė .

Knygos

Pasak žymaus Ukrainos jogo Andrejaus Siderskio, Manteko Čijos knygose atvirai išdėstyta informacija, kuri iki visai nesenų laikų buvo slapta, o praktika veikia taip, kad jos nepanaudosi negeriems tikslams. Ezoterinėje literatūroje tiesiog nėra kitų knygų, kuriose taip aiškiai, tiksliai ir paprastai būtų išdėstyta teorija, filosofija ir technikų naudojimas. Meistras Čija pirmasis aprašė tiek išorines technikas, tiek vykstančias žmogaus viduje, todėl jo knygos išskirtinai šiuolaikiškos. Jo knygos vadinamos „naujojo amžiaus“ knygomis ir ženkliai skiriasi nuo tradicinių jogos knygų, kuriose neretai sutinkama daug tuščiažodžiavimo ir nekonkretumo.